**Točka 14.**

**Prijedlog**

**Odluke o VII. izmjeni i dopuni**

**Odluke o usvajanju Registra nerazvrstanih cesta**

**na području općine Jelenje („Službene novine Primorsko-goranske županije” broj 22/15 i „Službene novine Općine Jelenje” broj 26/19, 39/21, 43/21, 44/21, 48/22, 51/22)**

 

**REPUBLIKA HRVATSKA**

**PRIMORSKO-GORANSKA ŽUPANIJA**

**OPĆINA JELENJE**

**Općinski načelnik**

KLASA: 024-01/23-01/8

URBROJ: 2170-20-03-03/09-23-14

Dražice, 31. kolovoza 2023.

**Općinsko vijeće Općine Jelenje**

**n/r predsjednice Izabele Nemaz**

Na temelju članka 46. stavka 1. točke 1. Statuta Općine Jelenje („Službene novine Općine Jelenje“ broj 59/23) i članka 69. stavak 2. Poslovnika o radu Općinskog vijeća Općine Jelenje „Službene novine Općine Jelenje“ broj 59/23) podnosim Općinskom vijeću Općine Jelenje na razmatranje i donošenje **prijedlog** **Odluke o VII. izmjeni i dopuni Odluke o usvajanju Registra nerazvrstanih cesta na području općine Jelenje („Službene novine Primorsko-goranske županije” broj 22/15 i „Službene novine Općine Jelenje” broj 26/19, 39/21, 43/21, 44/21, 48/22, 51/22).**

 OPĆINSKI NAČELNIK

 OPĆINE JELENJE

 Robert Marčelja, bacc. oec.

PREDMET:

Odluka o VII. izmjeni i dopuni Odluke o usvajanju Registra nerazvrstanih cesta na području općine Jelenje („Službene novine Primorsko-goranske županije” broj 22/15 i „Službene novine Općine Jelenje” broj 26/19, 39/21, 43/21, 44/21, 48/22, 51/22).

PRAVNA OSNOVA:

Zakon o cestama („Narodne novine" broj 84/11, 18/13, 22/13, 54/13, 148/13, 92/14, 110/19, 144/21, 114/22, 114/22, 4/23)

PREDLAGATELJ: Općinski načelnik Općine Jelenje

IZVJESTITELJ: Pročelnica Jedinstvenog upravnog odjela

OBRAZLOŽENJE:

Članak 107. Zakona o cestama propisuje da je upravljanje, građenje i održavanje nerazvrstanih cesta obavlja se na način propisan za obavljanje komunalnih djelatnosti sukladno propisima kojima se uređuje komunalno gospodarstvo, kao i da jedinica lokalne samouprave vodi jedinstvenu bazu podataka o nerazvrstanim cestama na svom području. Slijedom navedenog 2015. godine Općina Jelenje donijela je Odluku o usvajanju Registra nerazvrstanih cesta na području općine Jelenje („Službene novine Primorsko-goranske županije” broj 22/15). Sukladno Odluci ustrojen je jedinstveni registar nerazvrstanih cesta Općine Jelenje koji se sastoji od Popisa nerazvrstanih cesta i atlasa odnosno kartografskog prikaza svake pojedine nerazvrstane ceste na digitalnoj ortofoto podlozi kao i ukupnosti svih cesta. Provjerom Odluke o popisu nerazvrstanih cesta te prema zaprimljenim prijedlozima stanovništva, a prema uviđaju na terenu, zabilježena je postojanje i sljedećih cesta: od NC0133 do Okršaj kbr. 6 u duljini od 101 m te od NC0030 do NC0043 k.o. Podhum u duljini od 224 m. Sve navedene ceste su prema ortofoto podlozi iz 2011. kao i po navodima mještana postojale i koristile se i prije 2011. godine. Slijedom navedenog, a budući da je ispunjen uvjet propisan člankom 131. stavak 1. Zakona o cestama koji propisuje da ceste koje se na dan stupanja na snagu navedenog zakona koriste za promet vozila po bilo kojoj osnovi i koje su pristupačne većem broju korisnika, a koje nisu razvrstane kao javne ceste u smislu navedenog zakona, postaju nerazvrstane ceste te ih je potrebno evidentirati u registru nerazvrstanih cesta Općine Jelenje.

Nadalje, Općinsko vijeće Općine Jelenje na 7. sjednici održanoj 8. lipnja 2022. godine donijelo je Odluku o V. izmjeni Odluke o Registru nerazvrstanih cesta na području općine Jelenje. Predmetnom odlukom smanjena je duljina NC0087, a sve sukladno Odluci o ukidanju statusa javnog dobra na dijelu NC0087, donesenoj na istoj sjednici Općinskog vijeća. Budući da je 9. kolovoza 2023. zaprimljena uputa Ministarstva prostornog uređenja, graditeljstva i državne imovine, KLASA: 040-02/22-03/210, URBROJ: 531-07-1-1/2-23-2 od 3. kolovoza 2023. godine u kojoj je traženo usklađenje predmetne odluke sa uputom na način da se otklone formalni i materijalni nedostaci odluke (ispravno navođenje mjerodavnog propisa na temelju kojeg je predstavničko tijelo ovlašteno regulirati konkretnu materiju) u smislu pozivanja na članak 107. članak 3. Zakona o cestama, kao i na način da se ista uskladi sa člankom 131. stavak 1. Zakona o cestama koji definira koje ceste sukladno zakonu postaju nerazvrstane ceste, predlaže se staviti van snage Odluku o V. izmjeni Odluke o Registru nerazvrstanih cesta na području općine Jelenje te ovom odlukom regulirati status navedene ceste.

Sukladno navedenom, predlaže se Općinskom vijeću donošenje predmetne odluke.

Temeljem članaka 107. stavak 3. i članka 131. stavak 1. Zakona o cestama („Narodne novine” broj 84/11, 18/13, 22/13, 54/13, 148/13, 92/14, 110/19, 144/21, 114/22, 114/22, 4/23) i članka 33. stavak 1. točka 3. Statuta Općine Jelenje („Službene novine Općine Jelenje” broj 59/23) Općinsko vijeće Općine Jelenje, na 15. sjednici održanoj 14. rujna 2023. donosi

**ODLUKU**

**o VII. izmjeni i dopuni Odluke o usvajanju Registra nerazvrstanih cesta na području općine Jelenje** **(„Službene novine Primorsko-goranske županije” broj 22/15 i „Službene novine Općine Jelenje” broj 26/19, 39/21, 43/21, 44/21, 48/22, 51/22)**

**Članak 1.**

U Odluci o usvajanju Registra nerazvrstanih cesta na području općine Jelenje („Službene novine Primorsko-goranske županije” broj 22/15 i „Službene novine Općine Jelenje” broj 26/19, 39/21, 43/21, 44/21, 48/22, 51/22; dalje u tekstu: Odluka) članak 1. stavak 2. mijenja se i sada glasi:

„Ukupna duljina nerazvrstanih cesta na području Općine Jelenje obuhvaćena registrom iznosi 65.262 m”

**Članak 2.**

Članak 4. stavak 1. Odluke mijenja se i sada glasi:

„U registru su evidentirane 296 nerazvrstanih cesta kategorija:

1. 1. kategorije - 9 cesta

2. 2. kategorije - 263 cesta

3. 3. kategorije - 25 cesta”

**Članak 3.**

Popis nerazvrstanih cesta Općine Jelenje mijenja se i dopunjuje kako slijedi:

|  |  |  |  |  |  |  |  |
| --- | --- | --- | --- | --- | --- | --- | --- |
| **ŠIFRA CESTE** | **NASELJE** | **NAZIV NERAZVRSTANE CESTE** | **POKROV** | **VRSTA PROMETA** | **OPIS CESTE** | **KATEGORIJA CESTE** | **DULJINA (m)****ortofoto izmjera** |
| 87 | Dražice | Ulica Pulipoje od Ž5055 do Pulipoje kbr.10 preko Pulipoje kbr 2/C | asfalt, makadam | motorna vozila | Ulica Pulipoje od Ž5055 do Pulipoje kbr.10 preko Pulipoje kbr 2/C | NC2 | 142 |
| 294 | Dražice | NC 0289 Ulica od NC0133 do Okršaj kbr. 6 | asfalt, makadam | motorna vozila | Od NC0133 do Okršaj kbr. 6 | NC2 | 101 |
| 295 | Podhum | NC 0291 Ulica od NC0030 do NC0043 k.o. Podhum | asfalt | motorna vozila | od NC0030 do NC0043 k.o. Podhum | NC2 | 224 |

**Članak 4.**

Atlas nerazvrstanih cesta mijenja se na način da se postojeći kartografski prikaz NC 0087 zamijenjuje prikazom iz priloga ove odluke te dopunjuje kartografskim prikazom za NC 0294 i NC 0295 na digitalnoj ortofoto podlozi, izrađenih od GEO-RAD d.o.o., Rijeka.

Digitalna ortofoto karta temelj je podloge za izradu registra i aproksimativnu izmjeru duljina.

**Članak 5.**

Sastavni dio ove odluke je ažurirani Popis dopunjenih nerazvrstanih cesta i atlas nerazvrstanih cesta.

**Članak 6.**

Ova Odluka stupa na snagu osmoga dana od dana objave u „Službenim novinama Općine Jelenje”.

Stupanjem na snagu ove odluke stavlja se izvan snage Odluka o V. izmjeni Odluke o registru nerazvrstanih cesta na području općine Jelenje KLASA: 024-02/22-01/7, URBROJ: 2170-20-01-22-10 („Službene novine Općine Jelenje“ broj 48/22).

KLASA:

URBROJ:

U Dražicama,

PREDSJEDNICA OPĆINSKOG VIJEĆA OPĆINE JELENJE

Izabela Nemaz